

РЕПУБЛИКА СРБИЈА

ВИШЕ ЈАВНО ТУЖИЛАШТВО

Вожда Карађорђа бр. 23

Ниш

ТЕХНИЧКА СПЕЦИФИКАЦИЈА

За набавку услуге обављања стручних послова безбедности и здравља на раду

Пружалац услуга је дужан да за потребе Наручиоца услуга, обавља следеће стручне послове безбедности и здравља на раду:

1) спроводи поступак процене ризика;

2) врши контролу и даје савете послодавцу у планирању, избору, коришћењу и одржавању средстава за рад, опасних материја и средстава и опреме за личну заштиту на раду;

3) учествује у опремању и уређивању радног места у циљу обезбеђивања безбедних и здравих услова рада;

4) организује превентивна и периодична испитивања услова радне околине;

5) организује превентивне и периодичне прегледе и провере опреме за рад;

6) предлаже мере за побољшање услова рада, нарочито на радном месту са повећаним ризиком;

7) свакодневно прати и контролише примену мера за безбедност и здравље код послодавца;

8) прати стање у вези са повредама на раду и професионалним обољењима, као и болестима у вези са радом, учествује у утврђивању њихових узрока и припрема извештаје са предлозима мера за њихово отклањање;

9) припрема и спроводи оспособљавање запослених за безбедан и здрав рад;

10) припрема упутства за безбедан рад и контролише њихову примену;

11) забрањује рад на радном месту или употребу средства за рад, у случају када утврди непосредну опасност по живот или здравље запосленог;

12) сарађује и координира рад са службом медицине рада по свим питањима у области безбедности и здравља на раду;

13) води евиденције у области безбедности и здравља на раду код послодавца.

Напомена: Понуђач је дужан да овери техничку спецификацију и да је достави заједно са обрасцем понуде, као потврду да испуњава све тражене услове.